Адкрыла творчае спаборніцтва гарачая Караліна Пятрышчава, 3 курс, друкаваныя СМІ. Не менш гарачым танцам з мускулістым юнаком. Насамрэч, бялявая прыгажуня распаліла на сцэне ледзь не сапраўднае вогнішча, аб’яднаўшы акрабатыку і эротыку. Кожнаму хлопцу ў зале было цікава. Ну амаль, журфак жа. У фінале партнёр высока ўзняў яе на руках, задраўшы падол. І доўгі час так пратрымаў. Сама Караліна пасля казала ў прыватнай размове, што ідэя з эфектным фіналам была чыстым экспромтам. Ну, хто ведае. Яшчэ абавязкова трэба адзначыць плакат, разгорнуты фанатамі Караліны. Калі ў агульных рысах, ён суцяшаў канкурсантку, кажучы, што не ўсё жаночае хараство канцэнтруецца ў грудзях,неяк так.